CELEX: 32014D0836
Language: sl
Date: 2014-11-27 00:00:00
Title: 2014/836/EU: Sklep Sveta z dne 27. novembra 2014 o določitvi določene posledične in prehodne ureditve v zvezi s prenehanjem sodelovanja Združenega kraljestva Velika Britanija in Severna Irska pri nekaterih aktih Unije na področju policijskega in pravosodnega sodelovanja v kazenskih zadevah, sprejetih pred začetkom veljavnosti Lizbonske pogodbe

28.11.2014   
            
            
               SL
            
            
               Uradni list Evropske unije
            
            
               L 343/11
            
         SKLEP SVETA
   z dne 27. novembra 2014
   o določitvi določene posledične in prehodne ureditve v zvezi s prenehanjem sodelovanja Združenega kraljestva Velika Britanija in Severna Irska pri nekaterih aktih Unije na področju policijskega in pravosodnega sodelovanja v kazenskih zadevah, sprejetih pred začetkom veljavnosti Lizbonske pogodbe
   
      (2014/836/EU)
   
   SVET EVROPSKE UNIJE JE –
   Ob upoštevanju Protokola št. 36 o prehodni ureditvi (v nadaljnjem besedilu: Protokol št. 36), priloženega Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo ter zlasti drugega pododstavka člena 10(4) Protokola,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               V skladu s Protokolom št. 36 je imelo Združeno kraljestvo možnost, da do 31. maja 2014 uradno obvesti Svet, da ne priznava pristojnosti Komisije in Sodišča, uvedenih z Lizbonsko pogodbo, v zvezi z akti Unije na področju policijskega in pravosodnega sodelovanja v kazenskih zadevah, ki so bili sprejeti pred začetkom veljavnosti Lizbonske pogodbe.
            
         
               (2)
            
            
               Z dopisom predsedniku Sveta z dne 24. julija 2013 je Združeno kraljestvo uradno obvestilo Svet, da ne priznava pristojnosti Komisije in Sodišča, uvedenih z Lizbonsko pogodbo na področju policijskega in pravosodnega sodelovanja v kazenskih zadevah. Posledično se zadevni akti na področju policijskega in pravosodnega sodelovanja v kazenskih zadevah za Združeno kraljestvo prenehajo uporabljati 1. decembra 2014.
            
         
               (3)
            
            
               Združeno kraljestvo lahko uradno izrazi željo sodelovati pri aktih, ki so se zanj prenehali uporabljati.
            
         
               (4)
            
            
               Združeno kraljestvo je nakazalo namen uradno izraziti željo sodelovati pri nekaterih navedenih aktih.
            
         
               (5)
            
            
               V skladu z drugim pododstavkom člena 10(4) Protokola št. 36 bi moral Svet na predlog Komisije določiti iz tega izhajajočo potrebno in prehodno ureditev. Prav tako lahko Svet na podlagi tretjega pododstavka člena 10(4) določi, da bi moralo Združeno kraljestvo nositi neposredne finančne posledice, ki bi nujno in neizogibno nastale zaradi prenehanja njegovega sodelovanja pri teh aktih.
            
         
               (6)
            
            
               Izogibati bi se bilo treba kakršni koli motnji v izvajanju in uporabi aktov, za katere je Združeno kraljestvo izrazilo željo po ponovnem sodelovanju. Navedeni akti bi se zato morali še naprej uporabljati za Združeno kraljestvo v omejenem prehodnem obdobju do začetka veljavnosti sklepov Sveta in Komisije, ki dovoljujejo sodelovanje Združenega kraljestva.
            
         
               (7)
            
            
               Ker Združeno kraljestvo ni uradno obvestilo Sveta, da želi sodelovati pri sklepih Sveta 2008/615/PNZ (1) in 2008/616/PNZ (2) ter Okvirnem sklepu Sveta 2009/905/PNZ (3) (v nadaljnjem besedilu: sklepi k Prümski pogodbi), se ti sklepi za Združeno kraljestvo od 1. decembra 2014 ne bodo več uporabljali. Kot posledica prenehanja njihove uporabe in dokler ne začne ponovno sodelovati pri sklepih k Prümski pogodbi, Združeno kraljestvo, za namene kazenskega pregona, ne bi smelo imeti dostopa do podatkovne zbirke Eurodac, vzpostavljene z Uredbo Evropskega parlamenta in Sveta (EU) št. 603/2013 (4).
            
         
               (8)
            
            
               Vendar glede na praktični in operativni pomen sklepov k Prümski pogodbi za Unijo, na področju javne varnosti in še zlasti na področju kazenskega pregona ter preprečevanja, odkrivanja in preiskovanja kaznivih dejanj, bi moralo Združeno kraljestvo, ob temeljitem posvetovanju z operativnimi partnerji v Združenem kraljestvu in državah članicah, Komisijo, Europolom in Eurojustom izvesti celovito presojo posledic, da bo ocenilo prednosti in praktične koristi ponovnega sodelovanja Združenega kraljestva pri sklepih k Prümski pogodbi ter za to potrebne korake, rezultati te presoje pa bi morali biti objavljeni do 30. septembra 2015.
            
         
               (9)
            
            
               Če bo zgornja presoja posledic pozitivna, bi se moralo Združeno kraljestvo do 31. decembra 2015 odločiti, ali bo v naslednjih štirih tednih poslalo uradno obvestilo Svetu, da želi sodelovati pri sklepih k Prümski pogodbi, v skladu s členom 10(5) Protokola št. 36. Združeno kraljestvo je nakazalo, da je pred sprejetjem takšne odločitve potrebno pozitivno glasovanje v parlamentu Združenega kraljestva.
            
         
               (10)
            
            
               Pravila o finančnih posledicah, ki nastanejo zaradi prenehanja sodelovanja Združenega kraljestva pri sklepih k Prümski pogodbi bodo zagotovljena v Sklepu Sveta 2014/837/EU (5).
            
         
               (11)
            
            
               V skladu z drugim pododstavkom člena 10(4) Protokola št. 36 Združeno kraljestvo ne sodeluje pri sprejemanju tega sklepa, vendar je ta zanj zavezujoč –
            
         SPREJEL NASLEDNJI SKLEP:
   Člen 1
   Akti, navedeni v Prilogi, se še naprej uporabljajo za Združeno kraljestvo, in sicer do 7. decembra 2014.
   Člen 2
   1.   Najpozneje v 10 dneh od 30. novembra 2014 začne Združeno kraljestvo celovito presojo posledic, da bo ocenilo prednosti in praktične koristi ponovnega sodelovanja Združenega kraljestva pri sklepih k Prümski pogodbi ter za to potrebne korake.
   Pri tem se temeljito posvetuje z operativnimi partnerji v Združenem kraljestvu in državah članicah, Komisijo, Europolom in Eurojustom.
   2.   Rezultate presoje posledic iz odstavka 1 Združeno kraljestvo objavi do 30. septembra 2015.
   3.   Če je presoja posledic pozitivna, se Združeno kraljestvo do 31. decembra 2015 odloči, ali Svet uradno obvesti, da želi sodelovati pri sklepih k Prümski pogodbi, v skladu s členom 10(5) Protokola št. 36. Uradno obvestilo se pošlje v štirih tednih od 31. decembra 2015.
   Člen 3
   Do začetka veljavnosti sklepa o potrditvi sodelovanja Združenega kraljestva pri sklepih k Prümski pogodbi, se Združenemu kraljestvu, za namene kazenskega pregona, prepreči dostop do podatkovne zbirke Eurodac, vzpostavljene z Uredbo (EU) št. 603/2013.
   Člen 4
   Če Združeno kraljestvo v štirih tednih od 31. decembra 2015 Svetu ne pošlje uradnega obvestila, da želi sodelovati pri sklepih k Prümski pogodbi, Komisija Evropskemu parlamentu in Svetu predloži poročilo o učinkih nesodelovanja Združenega kraljestva pri navedenih sklepih.
   Člen 5
   Ta sklep začne veljati 30. novembra 2014.
   
      V Bruslju, 27. novembra 2014
      
         
            Za Svet
         
         
            Predsednik
         
         A. GIACOMELLI
      
   
   
      (1)  Sklep Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 1).
   
      (2)  Sklep Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 12).
   
      (3)  Okvirni sklep Sveta 2009/905/PNZ z dne 30. novembra 2009 o akreditaciji izvajalcev forenzičnih dejavnosti, ki opravljajo laboratorijske dejavnosti (UL L 322, 9.12.2009, str. 14).
   
      (4)  Uredba (EU) št. 603/2013 Evropskega parlamenta in Sveta z dne 26. junija 2013 o vzpostavitvi sistema Eurodac za primerjavo prstnih odtisov zaradi učinkovite uporabe Uredbe (EU) št. 604/2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva, in o zahtevah za primerjavo s podatki iz sistema Eurodac, ki jih vložijo organi kazenskega pregona držav članic in Europol za namene kazenskega pregona, ter o spremembi Uredbe (EU) št. 1077/2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (UL L 180, 29.6.2013, str. 1).
   
      (5)  Sklep Sveta 2014/837/EU z dne 27. novembra 2014 o določitvi nekaterih neposrednih finančnih posledic, ki nastanejo zaradi prenehanja sodelovanja Združenega kraljestva Velika Britanija in Severna Irska pri nekaterih aktih Unije na področju policijskega in pravosodnega sodelovanja v kazenskih zadevah, sprejetih pred začetkom veljavnosti Lizbonske pogodbe (glej stran 17 tega Uradnega lista).
   
      PRILOGA
      SEZNAM AKTOV IZ ČLENA 1
      
                  1.
               
               
                  Konvencija o izvajanju Schengenskega sporazuma iz leta 1985: člen 39, člen 40, člena 42 in 43 (v kolikor se nanašata na člen 40), člen 44, člen 46, člen 47 (razen odstavkov (2)(c) in (4)), členi 54 do 58, člen 59, členi 61 do 69, člen 71, člen 72, členi 126 do 130 (v obsegu v katerem se navezujejo na določbe Schengenske konvencije, pri katerih sodeluje Združeno kraljestvo) ter Sklepna listina – Izjava št. 3 (o členu 71(2)) (UL L 239, 22.9.2000, str. 19)
               
            
                  2.
               
               
                  Sklep Sveta 2000/586/PNZ z dne 28. septembra 2000 o vzpostavitvi postopka za spremembo členov 40(4) in (5), 41(7) in 65(2) Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah (UL L 248, 3.10.2000, str. 1)
               
            
                  3.
               
               
                  Sklep sveta 2003/725/PNZ z dne 2. oktobra 2003 o spremembi določb členov 40(1) in (7) Konvencije o izvajanju Schengenskega sporazuma z 14. junija 1985 o postopni odpravi kontrol na skupnih mejah (UL L 260, 11.10.2003, str. 37)
               
            
                  4.
               
               
                  Skupni ukrep 97/827/PNZ z dne 5. decembra 1997 o vzpostavitvi mehanizma za ocenjevanje uporabe in izvajanja mednarodnih obveznosti na državni ravni v boju proti organiziranemu kriminalu (UL L 344, 15.12.1997, str. 7)
               
            
                  5.
               
               
                  Akt Sveta z dne 18. decembra 1997 na podlagi člena K.3 Pogodbe o Evropski uniji, o pripravi Konvencije o medsebojni pomoči in sodelovanju med carinskimi upravami (UL C 24, 23.1.1998, str. 1)
               
            
                  6.
               
               
                  Skupni ukrep 98/700/PNZ z dne 3. decembra 1998 o ustanovitvi Evropskega sistema slikovnega arhiviranja (FADO), ki ga je sprejel Svet na podlagi člena K.3 Pogodbe o Evropski uniji (UL L 333, 9.12.1998, str. 4)
               
            
                  7.
               
               
                  Sklep Sveta 2000/375/PNZ z dne 29. maja 2000 o boju proti otroški pornografiji na internetu (UL L 138, 9.6.2000, str. 1)
               
            
                  8.
               
               
                  Sklep Sveta 2000/641/PNZ z dne 17. oktobra 2000 o ustanovitvi Sekretariata za skupne nadzorne organe za varstvo podatkov, ustanovljene s Konvencijo o ustanovitvi Evropskega policijskega urada (Konvencijo o Europolu), Konvencijo o uporabi informacijske tehnologije za carinske namene in Konvencijo o izvajanju Schengenskega sporazuma o postopni odpravi mejnih kontrol na skupnih mejah (Schengensko konvencijo) (UL L 271, 24.10.2000, str. 1)
               
            
                  9.
               
               
                  Sklep Sveta z dne 2000/642/PNZ z dne 17. oktobra 2000 o dogovoru glede sodelovanja med enotami za finančni nadzor (FIU-ji) držav članic pri izmenjavi informacij (UL L 271, 24.10.2000, str. 4)
               
            
                  10.
               
               
                  Sklep Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (UL L 63, 6.3.2002, str. 1)
               
            
                  11.
               
               
                  Sklep Sveta 2003/659/PNZ z dne 18. junija 2003 o spremembi Sklepa 2002/187/PNZ o ustanovitvi Eurojusta za okrepitev boja proti težjim oblikam kriminala (UL L 245, 29.9.2003, str. 44)
               
            
                  12.
               
               
                  Sklep Sveta 2009/426/PNZ z dne 16. decembra 2008 o okrepitvi Eurojusta in spremembi Sklepa 2002/187/PNZ o ustanovitvi Eurojusta za okrepitev boja proti težjim oblikam kriminala (UL L 138, 4.6.2009, str. 14)
               
            
                  13.
               
               
                  Sklep Sveta 2002/348/PNZ z dne 25. aprila 2002 o varnosti na nogometnih tekmah mednarodnega značaja (UL L 121, 8.5.2002, str. 1)
               
            
                  14.
               
               
                  Sklep Sveta 2007/412/PNZ z dne 12. junija 2007 o spremembi Sklepa 2002/348/PNZ o varnosti na nogometnih tekmah mednarodnega značaja (UL L 155, 15.6.2007, str. 76)
               
            
                  15.
               
               
                  Okvirni Sklep Sveta 2002/465/PNZ z dne 13. junija 2002 o skupnih preiskovalnih enotah (UL L 162, 20.6.2002, str. 1)
               
            
                  16.
               
               
                  Okvirni Sklep Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami (UL L 190, 18.7.2002, str. 1)
               
            
                  17.
               
               
                  Okvirni sklep Sveta 2009/299/PNZ z dne 26. februarja 2009 o spremembi okvirnih sklepov 2002/584/PNZ, 2005/214/PNZ, 2006/783/PNZ, 2008/909/PNZ in 2008/947/PNZ zaradi krepitve procesnih pravic oseb ter spodbujanja uporabe načela vzajemnega priznavanja odločb, izdanih na sojenju v odsotnosti zadevne osebe (UL L 81, 27.3.2009, str. 24)
               
            
                  18.
               
               
                  Okvirni sklep Sveta 2005/214/PNZ z dne 24. februarja 2005 o uporabi načela vzajemnega priznavanja denarnih kazni (UL L 76, 22.3.2005, str. 16)
                  
                              —
                           
                           
                              Okvirni sklep Sveta 2009/299/PNZ z dne 26. februarja 2009 o spremembi okvirnih sklepov 2002/584/PNZ, 2005/214/PNZ, 2006/783/PNZ, 2008/909/PNZ in 2008/947/PNZ zaradi krepitve procesnih pravic oseb ter spodbujanja uporabe načela vzajemnega priznavanja odločb, izdanih na sojenju v odsotnosti zadevne osebe (UL L 81, 27.3.2009, str. 24)
                           
                        
            
                  19.
               
               
                  Okvirni sklep Sveta 2006/783/PNZ z dne 6. oktobra 2006 o uporabi načela vzajemnega priznavanja odredb o zaplembi (UL L 328, 24.11.2006, str. 59)
                  
                              —
                           
                           
                              Okvirni sklep Sveta 2009/299/PNZ z dne 26. februarja 2009 o spremembi okvirnih sklepov 2002/584/PNZ, 2005/214/PNZ, 2006/783/PNZ, 2008/909/PNZ in 2008/947/PNZ zaradi krepitve procesnih pravic oseb ter spodbujanja uporabe načela vzajemnega priznavanja odločb, izdanih na sojenju v odsotnosti zadevne osebe (UL L 81, 27.3.2009, str. 24)
                           
                        
            
                  20.
               
               
                  Okvirni sklep Sveta 2006/960/PNZ z dne 18. decembra 2006 o poenostavitvi izmenjave informacij in obveščevalnih podatkov med organi kazenskega pregona držav članic Evropske unije (UL L 386, 29.12.2006, str. 89)
               
            
                  21.
               
               
                  Sklep Komisije 2007/171/ES z dne 16. marca 2007 o določitvi zahtev omrežja za Schengenski informacijski sistem II (3. steber) (UL L 79, 20.3.2007, str. 29)
               
            
                  22.
               
               
                  Sklep Sveta 2007/533/PNZ z dne 12. junija 2007 o vzpostavitvi, delovanju in uporabi druge generacije schengenskega informacijskega sistema (SIS II) (UL L 205, 7.8.2007, str. 63)
               
            
                  23.
               
               
                  Sklep Sveta 2007/845/PNZ z dne 6. decembra 2007 o sodelovanju med uradi za odvzem premoženjske koristi držav članic na področju sledenja in identifikacije premoženjske koristi, pridobljene s kaznivim dejanjem, ali drugega premoženja, povezanega s kaznivimi dejanji (UL L 332, 18.12.2007, str. 103)
               
            
                  24.
               
               
                  Okvirni sklep Sveta 2008/977/PNZ z dne 27. novembra 2008 o varstvu osebnih podatkov, ki se obdelujejo v okviru policijskega in pravosodnega sodelovanja v kazenskih zadevah (UL L 350, 30.12.2008, str. 60)
               
            
                  25.
               
               
                  Okvirni sklep Sveta 2008/675/PNZ z dne 24. julija 2008 o upoštevanju obsodb med državami članicami Evropske unije v novem kazenskem postopku (UL L 220, 15.8.2008, str. 32)
               
            
                  26.
               
               
                  Okvirni sklep Sveta 2008/909/PNZ z dne 27. novembra 2008 o uporabi načela vzajemnega priznavanja sodb v kazenskih zadevah, s katerimi so izrečene zaporne kazni ali ukrepi, ki vključujejo odvzem prostosti, za namen njihovega izvrševanja v Evropski uniji (UL L 327, 5.12.2008, str. 27)
                  
                              —
                           
                           
                              Okvirni sklep Sveta 2009/299/PNZ z dne 26. februarja 2009 o spremembi okvirnih sklepov 2002/584/PNZ, 2005/214/PNZ, 2006/783/PNZ, 2008/909/PNZ in 2008/947/PNZ zaradi krepitve procesnih pravic oseb ter spodbujanja uporabe načela vzajemnega priznavanja odločb, izdanih na sojenju v odsotnosti zadevne osebe (UL L 81, 27.3.2009, str. 24)
                           
                        
            
                  27.
               
               
                  Sklep Sveta 2008/976/PNZ z dne 16. decembra 2008 o Evropski pravosodni mreži (UL L 348, 24.12.2008, str. 130)
               
            
                  28.
               
               
                  Okvirni sklep Sveta 2009/315/PNZ z dne 26. februarja 2009 o organizaciji in vsebini izmenjave informacij iz kazenske evidence med državami članicami (UL L 93, 7.4.2009, str. 23)
               
            
                  29.
               
               
                  Sklep Sveta 2009/316/PNZ z dne 6. aprila 2009 o vzpostavitvi Evropskega informacijskega sistema kazenskih evidenc (ECRIS) na podlagi člena 11 Okvirnega sklepa 2009/315/PNZ (UL L 93, 7.4.2009, str. 33)
               
            
                  30.
               
               
                  Sklep Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (UL L 121, 15.5.2009, str. 37)
               
            
                  31.
               
               
                  Sklep Sveta 2009/934/PNZ z dne 30. novembra 2009 o sprejetju izvedbenih pravil, ki urejajo odnose Europola s partnerji, vključno z izmenjavo osebnih podatkov in tajnih informacij (UL L 325, 11.12.2009, str. 6)
               
            
                  32.
               
               
                  Sklep Sveta 2009/936/PNZ z dne 30. novembra 2009 o sprejetju izvedbenih pravil za analitične delovne datoteke Europola (UL L 325, 11.12.2009, str. 14)
               
            
                  33.
               
               
                  Sklep Sveta 2009/968/PNZ z dne 30. novembra 2009 o sprejetju pravil o varovanju tajnosti informacij Europola (UL L 332, 17.12.2009, str. 17)
               
            
                  34.
               
               
                  Okvirni sklep Sveta 2009/829/PNZ z dne 23. oktobra 2009 o uporabi načela vzajemnega priznavanja odločb o nadzornih ukrepih med državami članicami Evropske unije kot alternativi začasnemu priporu (UL L 294, 11.11.2009, str. 20)
               
            
                  35.
               
               
                  Sklep Sveta 2009/917/PNZ z dne 30. novembra 2009 o uporabi informacijske tehnologije za carinske namene (UL L 323, 10.12.2009, str. 20)